Сёння перад сельгаспрадпрыемствамі раёна пастаўлена канкрэтная задача і вызначаны тэрміны: да 1 сакавіка падрыхтаваць усю глебаапрацоўчую і пасяўную тэхніку, трактары і агрэгаты. Важна стварыць належныя умовы для працы людзей. Механізатараў не спыняюць ні маразы, ні часовая адсутнасць дэталяў. Пакуль знойдуцца апошнія, дапамагаюць у рамонце калегам, потым вяртаюцца да сваёй тэхнікі. У асноўным аграрыі абыходзяцца ўласнымі намаганнямі — рамантуюць тэхніку за грошы ад продажу сельгаспрадукцыі. Больш складаныя механізмы наладжваюць спецыялісты “Райаграсэрвісу”.